**Ziņojums par lokālplānojuma “Lokālplānojuma Ogres novadā, Ogres pilsētas teritorijā starp Kalna prospektu, Rīgas ielu, Ziedu ielu un Ogres upi, teritorijas izmantošanas un apbūves noteikumi un grafiskā daļa” grozījumu 1.0. redakcijas publisko apspriešanu**

*Sagatavots saskaņā ar Ministru kabineta 2014.gada 14.jūlija noteikumu Nr.628 “Noteikumi par pašvaldību teritorijas attīstības plānošanas dokumentiem” 86. punktu*

Lokālplānojuma “Lokālplānojuma Ogres novadā, Ogres pilsētas teritorijā starp Kalna prospektu, Rīgas ielu, Ziedu ielu un Ogres upi, teritorijas izmantošanas un apbūves noteikumi un grafiskā daļa” grozījumu 1.0. redakcijas publiskā apspriešana uzsākta pamatojoties uz Ogres novada pašvaldības (turpmāk – Pašvaldība) domes 2018.gada 20.decembra lēmumu “Par lokālplānojuma “Lokālplānojuma Ogres novadā, Ogres pilsētas teritorijā starp Kalna prospektu, Rīgas ielu, Ziedu ielu un Ogres upi, teritorijas izmantošanas un apbūves noteikumi un grafiskā daļa” (turpmāk – Lokālplānojums) grozījumu 1.0. redakcijas nodošanu publiskajai apspriešanai un institūciju atzinumu saņemšanai”. Publiskā apspriešana norisinājās no 2019.gada 9.janvāra līdz 6.februārim.

2018.gada 27.decembrī pieguļošo īpašumu īpašniekiem tika nosūtītas ierakstītās vēstules ar paziņojumu par Lokālplānojuma grozījumu publisko apspriešanu. 2018.gada 28.decembrī tika nopublicēts paziņojums par Lokālplānojuma grozījumu publisko apspriešanu Pašvaldības interneta vietnē (<http://www.ogresnovads.lv/lat/pasvaldiba/publiska_apspriesana/2019/>), 2019.gada 8.janvārī – laikrakstā “Ogrēnietis” (Nr. 1(555), 3.lpp.). 2018.gada 30.decembrī atbilstošais paziņojums nopublicēts Telpiskās attīstības plānošanas informācijas sistēmā (turpmāk – TAPIS). Lokālplānojuma grozījumu izstrādes darba uzdevumā norādītās institūcijas tika informētas par izstrādāto Lokālplānojuma grozījumu 1.0.redakciju un nepieciešamību sniegt atzinumus.

Publiskās apspriešanas laikā lokālplānojuma materiālu pieejamība tika nodrošināta Valsts vienotajā ģeotelpiskās informācijas portālā (https://geolatvija.lv/geo/tapis#document\_12587), Pašvaldības interneta vietnē (<http://www.ogresnovads.lv/lat/pasvaldiba/publiska_apspriesana/2019/>), kā arī Pašvaldības ēkas 4.stāva vestibilā, Brīvības ielā 33, Ogre, Ogres nov., Pašvaldības centrālās administrācijas darba laikā.

Sanāksme par Lokālplānojuma grozījumu 1.0.redakcijas risinājumiem notika 2019.gada 1.februārī plkst. 17:00 Ogres novada pašvaldības ēkas 3.stāva zālē Brīvības ielā 33, Ogre, Ogres nov. Šajā sanāksmē piedalījās Lokālplānojuma grozījumu autors SIA “Arhitekta Edgara Bērziņa birojs”. Uz minēto sanāksmi nebija ieradies neviens interesents. Publiskās apspriešanas laikā nav saņemts neviens fiziskās/juridiskās personas priekšlikums.

Publiskās apspriešanas ietvaros saņemti atzinumi no visām darba uzdevumā norādītajām institūcijām. Atzinumos no VAS “Latvijas Valsts ceļi” un Valsts vides dienesta Lielrīgas reģionālās vides pārvaldes tika norādīts uz nepieciešamību papildināt Lokālplānojuma grozījumu 1.0.redakciju. Izvērtējot minētās prasības tika secināts, ka tām nav pamata un tās tika noraidītas (sk. ziņojumu par publiskās apspriešanas laikā saņemto priekšlikumu un institūciju atzinumu izvērtēšanu un ņemšanu vērā vai noraidīšanu).

Pielikumā:

*Ziņojums par publiskās apspriešanas laikā saņemto priekšlikumu un institūciju atzinumu izvērtēšanu un ņemšanu vērā vai noraidīšanu*

|  |  |
| --- | --- |
| Lokālplānojuma izstrādes vadītājs,Ogres novada pašvaldības Centrālās administrācijas Infrastruktūras veicināšanas nodaļas telpiskaisplānotājs – galvenais speciālists lauku infrastruktūras jautājumos | J. Duboks |

19.02.2019. Ogre

**Ziņojums par publiskās apspriešanas laikā saņemto priekšlikumu\* un institūciju atzinumu izvērtēšanu un ņemšanu vērā vai noraidīšanu**

|  |  |  |  |  |
| --- | --- | --- | --- | --- |
| **N.p.k.** | **Institūcija, priekšlikumu vai atzinuma iesniegšanas datums / nr.** | **Institūciju priekšlikumu vai atzinumu saturs** | **Izvērtēšanas rezultāts (noraidījuma pamatojums)** | **Piezīmes** |
| **1** | **2** | **3** | **4** | **5** |
| 1. | VVD LielrīgasReģionālā vides pārvaldeRūpniecības ielā 23, Rīgā, LV-1045 24.01.2019. atzinumsNr. 4.5.-08/638 | Norāda, ka nav izpildītas Pārvaldes 24.10.2014. nosacījumu Nr. 4.5.-07/6932 3.punkta prasības. Lokālplānojuma projektā, kā arī Apgrūtināto teritoriju un objektu kartē nav informācijas par applūstošajām teritorijām, kā arī lokālplānojuma projektā nav iekļauts sugu un biotopu eksperta atzinums, kas veikts atbilstoši 30.09.2010. Ministru kabineta noteikumiem Nr.925 „Sugu un biotopu aizsardzības jomas ekspertu atzinuma saturs un tajā ietvertās minimālās prasības”. | *Iebildums nav pamatots un netiek ņemts vērā*Atrādīts Lielrīgas Reģionālā vides pārvaldē (turpmāk – Pārvalde) klātienē spēkā esošā Lokālplānojuma arhīva eksemplārs ar “neatrastiem” dokumentiem, kas apstiprina applūstošu teritoriju neesamību lokālplānojuma un attiecīgi lokālplānojuma grozījumu teritorijā, kā arī to, ka biotopu izpēte veikta un aizsargājami biotopi nav konstatēti. | Pārvalde informēta rakstiski (07.02.2019. Nr.03/02-2019) |
| 2. | Valsts ugunsdzēsības un glābšanas dienesta Rīgas reģiona pārvaldes Ogres daļa17.01.2019. atzinums Nr.22/8.13-1.6.1/8 | Neiebilst plānojuma tālākai virzībai, ja tiek nodrošināta normatīvo aktu prasību izpilde. | *Pozitīvs atzinums*Prasība Lokālplānojuma grozījumu īstenošanai būvniecībā.  | - |

|  |  |  |  |  |
| --- | --- | --- | --- | --- |
| 1 | 2 | 3 | 4 | 5 |
| 3. | VAS „LatvijasValsts ceļi" Ogres nodaļa,Dārza iela 25,Ogre, LV-500108.02.2019. atzinums Nr.4.3.4/1621 | Lūdz analizēt lokālplānojuma grozījumu risinājumu ar nobrauktuvi uz īpašumu no Kalna prospekta pretī degvielas uzpildes stacijai, pamatojot to ar transporta plūsmu analīzi. | *Iebildums nav pamatots un netiek ņemts vērā*Tā kā minētais nav Lokālplānojuma grozījumu risinājums, jo atrodas ārpus grozījumiem noteiktās teritorijas, tas grafiskajā daļā apzīmēts kā ilustrācija. Līdz ar to nav nepieciešams veikt arī analīzi, jo tai nav objekta.   | LVC Ogres nodaļa informēta mutiski un rakstiski (18.02.2019. Nr.04/02-2019.)  |
| 4. | Dabas aizsardzībaspārvalde, Vidzemes reģionālā adminstrācija„Kārļukalns”, Drabešu pagasts, Amatas novads, LV-410130.01.2019. atzinumsNr.4.8/488/2019-N | Veicot būvprojektēšanu lūdz ņemt vērā aizsargājamā biotopa atrašanās vietu un iespēju robežās saglabāt labvēlīgus apstākļus tā saglabāšanai. | *Pieņemts zināšanai*Lūgums attiecas uz teritoriju starp Ogres upi un Lokālplānojuma grozījumu teritoriju.  | - |
| 5. | AS „Sadales tīkls”Šmerļa iela 1, Rīga, LV-116021.01.2019. atzinums Nr.309500-02.02/109 | AS “Sadales tīkls” akceptē izstrādāto grozījumu redakciju. | *Pozitīvs atzinums* | - |

|  |  |  |  |  |
| --- | --- | --- | --- | --- |
| 1 | 2 | 3 | 4 | 5 |
| 6. | AS „Gaso”Vagonu iela 20, Rīga, LV-100918.01.2019. atzinums Nr.15.1-2/205 | AS “Gaso” nav iebildumu projekta tālākai apstiprināšanai pašvaldībā. | *Pozitīvs atzinums* | - |
| 7. | Nacionālā kultūras mantojuma pārvaldeMazā pils iela 19, Rīga, LV-105015.08.2018. vēstuleNr. 06-01/4209 | Lokālplānojuma grozījumu teritoriju neskar tuvumā esošo, vietējās nozīmes arhitektūras pieminekļu “Dzīvojamā ēka” (valsts aizsardzības Nr.8260) Brīvības ielā 2 un “Dzīvojamā ēka” (valsts aizsardzības Nr.8280) Tirgoņu ielā 1 vienotā, individuāli noteiktā aizsardzības zona. Līdz ar to Pārvaldei nav pamata izvirzīt nosacījumus un/ vai sniegt informāciju lokālplānojuma izstrādei, kā arī sniegt atzinumu par izstrādāto lokālplānojumu. |  - | - |

\* Publiskās apspriešanas ietvaros netika iesniegts neviens fiziskas / juridiskas personas priekšlikums.

Lokālplānojuma izstrādes vadītājs,

Ogres novada pašvaldības Centrālās administrācijas

Infrastruktūras veicināšanas nodaļas telpiskais plānotājs –

galvenais speciālists lauku infrastruktūras jautājumos Jevgēnijs Duboks

Lokālplānojuma grozījumu projekta vadītājs: Edgars Bērziņš

19.02.2019.